
 Samba o kiin o paax a mosu o ref.



 Kaa ta damtaa xa caaƈ fo maak.



 ta soƥ o nogoy oxaa roxondooxna meɗu, ta roxodin.



 Dimle o ciru


 keene daal Bac a reftu no saate faye.



 Kaaga tax boo fop a salanan jam fa ƥor.



 A soƥa o ciru a wondoox no ceeƈ sumu.


 Ta geenoox a ɗeetin boo ta miñ ta gooknoox. Ta ɗeet poos ke ta ga ’ andiloor no ten. Naaga yiifum a layin ee ta ɓisin opitaal.


 O woto jegee, a sareet gaꞌaand.



 Ta dalfo yok o ndang o ciru xe, a waxooxin.



 Neene ta ñaaƴ a waaƭik opitaal faye moƴna mat.




 Ye ta ñ aaƴaa bo timis, ta fadiid.



 Ye ta garna irsaas, ta wetandoox ke jegna.



 Naaga, dogtoor ke a jangin, a ngeenooxin cagu.


 Ye roog a feedkaa, o koor oxaa wod pelet.



 Dogtoor ke lay ee o ɓook damꞌun.



 Ta wasil bo yoqɗatee foofi.



 Fog we no ciru xe owe soga yeg qewu.



 Naaga mbadtiidu fo diid etu sik.



 A soƥa o koor oxe a jeetaayaa fa Samba.


 A laamtan me ta xotuuna baa atin opitaal. Samba a layin ne fop a garitna bon na peꞌ ale. Samba, ye ta andeerna fogum, ta feꞌ fo ten.





 Ye ta sutooxna oxuu refna a retaa.



 O baad oxe a bug telefon Samba, samba fañ. Samba oxe layan ee, ke fiꞌuuma Roog soom taxun.


 O baad oxe a layin ee, yaag i nqaƴong fa Roog. Naaga, a qool a mbaaf bo na xa kiid xa mayu. Rend samba a jangtikaa Ndar too andee maaga o leng.No oto le ta rokna, jeetaay oxe waanaa, ndaa Samba layee.


 O koor o leng a layinee: wo xe tiimaa rek, xaroo? Samba ee : ke refuuma wegu xooxes, andiim o leng o Ndar.



 O koor oxe : nam neꞌee? Samba, gen Pikin – Dakaar.


 Yiif le no koor oxe a naang yar na Samba fayaa dimleꞌuuna. Ta ɗeetatinin a anddin, a layin ee : anddiraamo. Ndok, Roog faye xaƴitꞌoonga a gara. No mbindes o genkaa, mi gisꞌo ɓisaam opitaal.


 Xa ƥiy Ndol, xa ƥiy Moon fo we Goy ngenꞌu. Ne da ngenitna, naaga a mbogtu kalaas. Den iit naa yoonaa a njangik, a ngatandoor a ŋasandoor.



 Niiwir


 Oleng na den laykee o kendum cofeer.



 A ndefangaa kam kalaas, oxuu naa lastaa, o falakin xooxof.



 Oxuu xesna a bug o soƥik o kendum.



 Oxuu naa layaa teen, o kend oxaa a



 nanꞌgilooxin. Oxuu jegna ndoonax, o layin took o jof. Ñak o yoon na falay pañtee ndoonax ne jof.



 EKOL



 Niiwir ne xa ƥiy axe, no maak waa hatu.



 Ke naar o ndeɓ a layna, no ƭiif naa nantun.Mbanuu maak a njofoorna, a niiwir, xa teɓ axaa mbiꞌ naaga.



 Naaga ngentand ne Mooniin, Ndoliin, Goyiin a refitꞌu. Kom leng koy Moon fo ƥ eem a yoon na ko ƥ . Ngoƭee sax da ƈook a yaay no Ndol o ndeɓ.



 Ndikee kaa Ndol a daxankaa na ko ƥ o njende. Na ndak fo ndukax yiif laa Moon a suptoox. Ta lay ee : iyoo o ƥ iy Ndol soom yoqu meen.


 A fada um saktoox naxin bo i ñaamin.



 O ƥiy onqaa a layin ee : kaaga hupa jeg.



 Yaay faye doon ee : tiimi o ndeɓ refo.



 Kene refee muud, muudaake oo, warsik nee dakneel. Moon fa ndeɓ ee :



 a refꞌangaa mi, ta felong? Ye ndoonatir ne a miñkaa, paam pind ke.



 Moon a sutoortiid kam quƭ ke fo nof ciig. Naaga, ta fer a kim ñarin o ñuxurum ee : “Ndol oo Seen, gari num a yaay soo cirikaa” .



 Yaa ƥiy Ndol a nanna a kim ale.



 A lay ee : Keene refee yaay, o ñuxur ole felee. Ye ta wootnooxna, a gaꞌ a Moon fo ƥeem.



 Ye yaayum a gatiidna, ta layin ke jegna.



 Yaay Ndol a dabook a Moon, nqasir naa dal.



 Ye da nqetna lekol, Ndol o ndeɓ a naxooxaa.



 Nqasir ne ndeer xa ƥiy Ndol fa Moon a ɗom. O ƥiy Goy a jagand, bo niiwir a dakooxiid meen.



 Mboƥ naa a yoonatin, yaay kaa naaga, fop a mos.



 Neene reeƭ-reeƭ, naaga maad-maad.



 Ndol fa Moon ndeeƭu meen, a ngen fa Ƈoox, fa Mbaam, fa Fambe.



 Fangen fee a fel lool bo tig nandee naaga.



 A cagand ke fop a mbogna



 Da yoon a max jaka fa maak, fa mosu.



 Ndol koy ten dode elimaan fee na jaka fee. Mbaam koy naa nodaa, Ƈoox naa liqaamaa.



 Xaye koy refu Korite, fop a at muud koor den.



 Boo juli fadaa, jaka fee a ndekaa muud koor ke.



 Wene ataa a aareer, waana pursiin fa a ñaaw.



 Goyiin, xa mangu, a ƭaaf fa xa seew a atu. Fop koy a doxnel a Moon, boo jaka fee eet.



 Naaga, moon a lay mal ne no jaka fee ngeekum.



 A doon teen ee : fat fop a ngaytaam o ten. No pantare ne na jaka fee geekanum. Kaaga faafangaa, i mbi ’ fuloor mosu mene.



 Naa ta layteena, naaga jegtu, fuloor ke ee daŋ. Fop a mos, a neep, a sulit, kene jagu waay. Jaka fee a pentuurel, xa sar a njikel. Me naa japteel a jeg xa tobine fo satala.



 Ye keene a fiyeel fop koy, saasaay oxe waajaa. Ƈoox, fa Pom, fo Jaaɗ fo Soƥet a ngeenin pexey. Da ndalit no mbind Ƈoox, a ngasaa a ciiriiri.



 A semb ale a ret boo no ngeek jaka fee.



 Naaga koy, da ndoñaa a tiya ke, kaaf ke. Fuloor ke mosꞌina bo, a mbeerataa den it.


 Kaaga tax boo Ndol a lay ee, kene tig oo de. Fuloor kaa na mbeera too a sooreel. I mbargaloox tige, ke fop a mbogna nee yaqeel.



 Naaga, Fangool, Muus fo Ɓox a ngayataa o mbiñ onqe. Ƭuɗuruux, fo wel a ƥaatu no we naa mbootwataa.



 Pexey ne yegnitaand, no mal jaka ne a hiɓte.



 Yaa fop a mbonduna, tige niɓaan bo ee ɗuk. Ƈoox saaƭe fo a yajum, a inoor no mbindum.



 A yayarin a njof no ngeek na kam jaka faa.


 Ye da mbadna no ngeek naa, Fangool a meeka den. Jaka fee a limbaa, fop a yaqu : fuloor fo kaaf.



 Ɓaatnee, jaka fee a yenaa, ndikee fop gasooxu.




 Adna in fee ndiiki kaa gef, dara ɗeetataand.



 Xa teɓ axe ciyatee horma kelfa den ke. Oxuu niiweerna kelfaꞌof, niiwkiro kelfa no kiin.



 A cit njer a kelfa of


 A nax o gut olene a laltaa o njiriiñ a cit njer. O toog o mosu reeƭu meen, boo fop a soowan. Maad waa, bumi kaa, farɓa kaa, oleng yoqee.



 Oxuu refna a bugiidaan, ndaa ta xox rek. Kuu layoona rek, tee faapum sequ dogal faye. Faap faye it a hora paax, yaam njer ne.



 Naaga koy, jini faa suptoox o fes o mosu. O yeng o leng, ta ɓogoox baa xool, a sañse. A yipoox latkoloñ bo oxuu matuuna sax o mirilel.


 Roog we a ƈooklooxan, xa teɓ axe a ndeefanin. Gawul we a sutoox a ngimaa, tiiƭ ke yokoox a yaaraa.



 Pis a ŋaxalaa, sund ke nqaswaa, xa paam a ŋaaxaa.





 Yaa jini faa matiidna mbind naa, a lul o kiin. O toog oxe a ɓis o kiin oxe na faapum. Faap fayaa a jaɓ o fes ole a fadiid.



 O tuleer oxe a yegnit ee o fes ole xe



 garaa. O toog oxe a ɗaap pay boo no nqel naa. faapum a moof no nqel ne, yaam o ɗaay.



 Fes ole gar, a jofdand na faap fayaa a gooknoox. Faap a lay o ƥeem ta simin o kenar oxe. O fes ole a jal, o toog oxe a muuƴu.


 Gawul we a mbak a pamb ake, roog we a mbox. Ye o yeng ole xooɗna, o fes ole a lay ee : mi, jini refum, ndaa ba diid, fiꞌkiroong tus.



 - o niiw ole niiwoona a faapof ataxam.



 A dalfin o coox o ƴang, soo a layin ee :



 - nu ñakkatee dara no mbind nuun.



 Kuu bugoona, ɗeeti no ƴang ole, ta ref.



 - ten andu ndax mbind oo, o



 woto, o ñ oow…



 O maak kaa cooxeel horma, a ciyeel njer. Nandu nene taxu bo cit njer a kelfa a faax.



 A keenax o pog o ciru



 Ngoor Njiro, kaa ta jir bo waagatee tig no xooxum. Ndew fee reeƭna o teem a sambra fo ten miñu. Xa ƥiy axaa a ndef xa teɓ, mbaagee teen mayu.



 Kaaga taxu boo Ndew, o pog yaayum, a xooykel.



 Ye ta fadiidna baa gaꞌin rek, kaa lool.



 Ye Ngoor a gaꞌuuna ta loolaa, yaakaarum a fag.



 Neene, Ndew a ref fo ten, a ɓogaa, a dapaa. O ndeɓ den onqaa refna Dakar a nan jir le. Yaaga a hebooxu, a gar a ɗeetiid o maagum.



 Ye ta fadiidna rek, ee ndax nu ndeta dispañseer?



 Ndew a layin ee ndetee dispañseer ñaal o yeng a jalan.



 Xaaliis jegee, nam i ndetitkaa dispañseer?



 Ta ɓek a Ngoor no otoꞌum da mbaaƭik dispañseer



 Ye da mbadiidna, ta fudnel Sowetaas, da ƭeetin.



 Dogtoor fee ee Ngoor kaa xij, fok ta geekel meen.



 Ndew a dalfo antare fa Ngoor na dispañseer faa.



 Jeen o deɓ den onqe, ten gadooxu tabid ke.



 Maryatu, o kentand den, a ataa a put komoo kom.



 Nqes nuu garna, dogtoor fee a sipanin xa moon. Baa fiya keene koy, kaa ta ɗeetan baa ƴut. Ndew naa gayaa xa moon axe sipeena.



 Ye ta jegna o nqool, da ndam a sutaxum. O ndeɓ onqaa a gar a rabid, a ɓis o pogum. Ye da ngarna no mbind ne, a soƥ fop a suptoox.



 Mbind ne maxatine, cong ke suptel, a mbaaw ale nes-nes naa. Ndikee a takane o tew teendeer ke boo ta dolooxiid. Me ta moofna no saal fee, o ɓiy olaa rokiid. A ref njool yaxgu, yaal ndoom, a yooɓ cal.



 Meene koy Ngoor a inooru, a xooyit njoktoor. Fop a moof, ta lay ee : mexe gidmaa fop. Maak fa xa teɓ, goor fo rew, fog fo gentand. Kene nu mbiꞌna na miꞌ, waaginum o rabid.


 Roog fee jegna ndabid, yaasam ta rabid a nuun. Keene o kiin a waaganu o pogum, nu mbiya fop. O pog refee foꞌoy soom, ngentand iit teen oo.

